Diari Oficial de la Generalitat Valenciana


Sumari del DOGV 3225, del 20-04-1998 (1998/2223)

ACORD de 29 de gener de 1998, de la Comissió Territorial d'Urbanisme de València, relatiu a l'homologació modificativa i el Pla de Reforma Interior del sector D definit en el Pla General d'Ordenació Urbana de Paterna.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3225

Data del DOGV
:   20-04-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/2223


Data del document
:   29-01-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 29 de gener de 1998, de la Comissió Territorial d'Urbanisme de València, relatiu a l'homologació modificativa i el Pla de Reforma Interior del sector D definit en el Pla General d'Ordenació Urbana de Paterna. [1998/X2223]
  
Vist l'expedient tramés per l'Ajuntament de Paterna que fa referència a l'homologació modificativa i el Pla de Reforma Interior del sector D definit en el Pla General d'Ordenació Urbana, i de conformitat amb els següents,
  
Antecedents de fet
  
Primer
  
Per mitjà de l'acord del Plenari de l'Ajuntament, en la sessió del dia 24 d'abril de 1997 i el decret de l'alcaldia de 21 de maig de 1997, es van sotmetre respectivament a informació pública, el projecte d'homologació modificativa amb ordenació detallada i l'alternativa tècnica per al desenvolupament d'una unitat d'execució promoguda per l'empresa FIRMUS, SL, i després del pertinent període d'informació pública en el qual va ser presentat per la AIU Sector D Santa Rita una nova alternativa tècnica amb document d'homologació modificativa i PRI amb els efectes previstos en l'article 46 de la LRAU, i tres al·legacions, el ple municipal va acordar en la sessió de 30 d'octubre de 1997 aprovar provisionalment el PDAI document d'homologació i PRI promogut per la AIU Sector D.
  
Segon
  
El document d'homologació consta de memòria i plànols d'informació i d'ordenació.
  
El Pla de Reforma Interior conté memòria i plànols informatius i d'ordenació i ordenances reguladores.
  
Tercer
  
L'objecte de l'expedient és el desenvolupament d'un sector de sòl urbà d'ús residencial que té una superfície de 85.952 m².
  
El Pla General de Paterna preveu la redacció d'un PRI en aquesta àrea a fi de dotar-la del nivell d'equipaments anàlegs al sòl urbanitzable, amb una edificabilitat semblant a la que es dedueix de l'ordenació continguda en el Pla i una densitat màxima de 75 habitatges/hectàrees.
  
Homologació. Contingut
  
Es planteja com una homologació modificativa al redelimitar-se el sector com a conseqüència del desdoblament de la carretera V-615 i excloure's de l'àmbit les parcel·les edificades o amb llicència d'edificació concedida, fruit de la situació transitòria prevista pel Pla General per a aquestes àrees.
  
Delimitació
  
La delimitació es realitza al nord per la línia de domini públic de la V-615, pel sud i oest l'avinguda de Vicente Mortes i per l'est el sistema general d'espais lliures i es deixen fora les parcel·les esmentades.
  
Ordenació estructural
  
Es defineixen com a integrants de la xarxa primària del sector la carretera V-615, l'avinguda Vicente Mortes i la zona verda del PGOU. S'identifica el sector amb l'àrea de repartiment i es determina l'At en 1,38 m²/m² i es defineixen els objectius a considerar en la redacció dels instruments de desenvolupament, així com les condicions de connexió del sector.
  
PRI. Contingut
  
Proposa una ordenació a través de vuit illes residencials de 25 m de profunditat i sis plantes d'alçada, amb capacitat per a 644 habitatges i una jerarquització de viaris mitjançant el disseny de bulevards.
  
Compleix les determinacions que el Pla estableix per al sector, i planteja una edificabilitat total sensiblement inferior a la que resulta de l'ordenació vigent i una densitat de 75 habitatges/hectàrees i justifica la previsió dotacional de la LRAU segons es resumeix en el quadre següent :
  
\* Estàndards determinats sobre l'edificabilitat residencial exclusivament.
  
\*\* Inclou 8.225 m² d'àrees per a vianants i 3.520 m² d'àrees d'aparcaments.
  
Quart
  
Amb data 8 de gener de 1998 va ser sol·licitat un informe a la Divisió de Carreteres de la Direcció General d'Obres Públiques de la COPUT, sense que fins ara se'n tinga constància de l'emissió.
  
Cinquè
  
La Comissió Informativa de la Comissió Territorial d'Urbanisme de València, en la sessió del 26 de gener de 1998, va emetre un informe relatiu al projecte de què tractem, i compleix així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, d'acord amb el que estableix la Llei 6/1994, de 15 de novembre, Reguladora de l'Activitat Urbanística.
  
Segon
  
La documentació està completa, als efectes del compliment del que estableix l'article 27 de la LRAU i la Instrucció 1/96 sobre homologació de plans.
  
Tercer
  
A fi de concretar que amb la redelimitació proposada, en particular l'exclusió de determinades parcel·les, no es contravé la previsió dotacional del Pla General en relació amb l'àmbit inicial del PRI, s'ha justificat que amb els sòls dotacionals que planteja el Pla de Reforma Interior s'obtindria un estàndard de 37 m² per cada 100 m² de límit residencial en l'àmbit previst pel Pla General, estàndard superior a l'establert en l'article 22 de la Llei Reguladora.
  
Quart
  
Si bé l'Ajuntament ha tramés el programa d'actuació integrada juntament amb el PRI i el document d'homologació a l'efecte de l'aprovació definitiva, per aplicació de la disposició transitòria primera i l'article 54 de la LRAU l'aprovació definitiva d'un Pla de Reforma Interior modificatiu és competència autonòmica, i és la programació del desenvolupament urbanístic d'una àrea de competència municipal.
  
Sobre això, una vegada aprovat definitivament el PRI juntament amb el document d'homologació del sector per la Comissió Territorial d'Urbanisme, i davant de la innecessarietat de cèdula d'urbanització per a l'aprovació definitiva del PDAI, es consideraria definitivament aprovat, tot això per aplicació dels articles 52 i 54 de la Llei Reguladora.
  
Cinquè
  
La Comissió Territorial d'Urbanisme és l'òrgan competent per a emetre dictamen resolutori sobre l'aprovació definitiva de les homologacions i plans de reforma interior de municipis de menys de 50.000 habitants ?i de les seues modificacions, de conformitat amb el que estableix la disposició transitòria primera, punt 3, per remissió a l'article 54.2.B, de la Llei Reguladora de l'Activitat Urbanística, en relació amb l'article 10. A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot això, la Comissió Territorial d'Urbanisme de València, en la sessió celebrada el 29 de gener de 1998, acorda:
  
Aprovar definitivament l'homologació modificativa i el Pla de Reforma Interior del sector D de Paterna, i l' Ajuntament de Paterna haurà de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no exhaureix la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
València, 29 de gener de 1998.- El secretari de la Comissió Territorial d'Urbanisme: José Manuel Palau Navarro.